**Suomen luonnon monimuotoisuuden suojelun ja KOKOUSPÖYTÄKIRJA**

**kestävän käytön kansallisen strategian ja toimintaohjelman 16.6.2016**

**toteutusta ja seurantaa edistävä työryhmä** **2006–2016**

(YM016:00/2007)

**TYÖRYHMÄN KOKOUS 4/2016 (kokous 85)**

**Aika:** Tiistai 10.5.2016, klo 9.00–11.00

**Paikka:** Ympäristöministeriö, kokoushuone Pankkisali

**Läsnä:** Timo Tanninen, ympäristöministeriö (PJ)

Mikko Kuusinen, ympäristöministeriö (VPJ)

Ilkka Heikkinen, ympäristöministeriö

Miika Mäki, ulkoasiainministeriö

Riina Vuorento, opetus- ja kulttuuriministeriö

Matti Ranta, Opetushallitus

Johanna Niemivuo-Lahti, maa- ja metsätalousministeriö

Katja Matveinen, maa- ja metsätalousministeriö

Tuula Säämänen, Liikennevirasto

Riikka Aaltonen, työ- ja elinkeinoministeriö

Kirsi Törmäkangas, sosiaali- ja terveysministeriö

Inka Musta, Metsäteollisuus ry.

Lauri Tapio, Maa- ja metsätaloustuottajain Keskusliitto MTK r.y.

Jukka-Pekka Jäppinen, SYKE

Tapani Veistola, Suomen luonnonsuojeluliitto

Lotta Ruokanen, Allianssi ry.

Laura Niskanen, ympäristöministeriö (siht.)

Marja Pylvänäinen, SYKE (siht.)

Esko Hyvärinen, ympäristöministeriö (vierailija)

Anne Raunio, SYKE (vierailija)

**1. Kokouksen avaus**

Kokouksen puheenjohtaja Timo Tanninen (YM) avasi kokouksen kello 9.00.

**2. Edellisen kokouksen pöytäkirja**

Edellisen kokouksen pöytäkirja (kokous 84, 14.3.2016) hyväksyttiin muutoksitta.

**3. Asialista**

Asialista hyväksyttiin kokouksen työjärjestykseksi.

**4. Ajankohtaiset asiat**

- Metsähallituslaki on valmistunut ja se tuli voimaan 15.4.2016. Metsätalous yhtiöitettiin. Yhteiskunnalliset velvoitteet, kuten luonnon monimuotoisuuden suojelu ja tarkoituksenmukainen lisääminen koskevat edelleen koko konsernia, ml. metsätalousyhtiötä.

- Merimetsotyöryhmä on tehnyt työnsä Anna-Maija Henrikssonin johtamana. Raportti on luovutettu ja jatkumona uudistetaan ohjekirjettä poikkeusluvista. Lisäksi rannikon ELY-keskukset perustavatyhteistyöryhmät, joissa keskustellaan merimetsoihin liittyvistä ongelmista ja pyritään aikaansaamaan ymmärrystä eri sidosryhmien välille.

- Kehysriihi on pidetty. Lisäeuroja luonnon monimuotoisuuden suojeluun ei ole tiedossa.

- Liito-oravan lisääntymis- levähdyspaikkojen rajaamista metsänkäsittelyn yhteydessä koskenut LSL 72 a § on kumottu 15.4.2016

- Kolmivuotisessa Monimetsä-hankkeessa kehitetään talousmetsien luonnonhoitoa jokapäiväisessä toiminnassa ottamalla huomioon monimuotoisuus ja ekosysteemipalvelut. Selvitetään keinoja, valitaan kehittämiskohteita, kehitetään toimintamalleja ja sovelletaan käytäntöön. MMM on käynnistänyt Monimetsä-hankkeen ja mukana on muita toimijoita.

- Kalastusrajoituksia koskevasta asetuksesta saimaannorpan suojelemiseksi on muikkuverkot poistettu verkkokalastuskiellosta aikavälillä 15.4.–30.6., koska niiden osalta pyydyskuolleisuus on ollut erittäin pieni. Muutoin kalastusrajoituksia entisestään laajennettiin.

**5. Lajiensuojeluohjelman esittely ja luovutus seurantaryhmälle** (ympäristöneuvos Esko Hyvärinen, YM)

Esko Hyvärinen piti Uhanalaisten lajien suojelun toimintaohjelman luovuttamispuheenvuoron. YM asetti työryhmän 26.6.2014 toimintaohjelman laatimiseksi. BD-strategian toimintaohjelman toimenpide 24, sisältää toimintaohjelman laatimisen. Työ saatiin päätökseen myönnettyjen kahden jatkoajan jälkeen 31.3.2016. Puheen päätteeksi hän luovutti toimintaohjelman seurantaryhmän puheenjohtajalle ylijohtaja Timo Tanniselle (BD-seurantaryhmälle ja YM:lle).

Luovutuksen jälkeen Esko esitteli toimintaohjelman laatimista ja sen sisältöä. (Esitys jaettu).

Työryhmässä oli edustettuna 15 eri tahoa. Se kokoontui 18 kertaa ja se kuuli laajasti asiantuntijoita (noin 40) ja järjesti seminaarin. Työryhmä esittää toimintaohjelmassa 47 toimenpide-ehdotusta seuraavasti:

* + Lajitiedon hallinta, tiedon lisääminen ja ajantasaisuus (8)
  + Toimien priorisointi ja yhteistyön lisääminen (6)
  + Vapaaehtoistoiminta (2)
  + Neuvonta, koulutus ja viestintä (2)
  + Vieraslajien hallinta (2)
  + Etäsuojelu ja siirtoistutukset (2)
  + Maankäytön suunnittelu (1)
  + Elinympäristökohtaiset toimenpide-ehdotukset (23)
  + Toimintaohjelman toimeenpanon seuranta (1)

Tavoitteena on, että lajien kokonaistilanne ei heikkenisi ja uhanalaistumiskehitys pysähtyisi. Työryhmä pyrki toimenpide-ehdotuksissa hyvin kustannustehokkaaseen ja realistiseen linjaan. Toimenpiteet ovat suurelta osin toteutettavissa nykyresurssein tai niitä uudelleen kohdentaen, mikäli tietyt lajitiedon hallinnan kehittämistoimet toteutuvat ja yhteistyö eri tahojen kesken paranee nykyisestä. Toimintaohjelman täysimääräinen toimeenpano edellyttää myös lisävoimavaroja.

Suunniteltuja jatkotoimia ovat laaja lausuntokierros, jonka jälkeen lausunnot koostetaan ja tarvittavat muutokset viedään toimintaohjelmaan. Toimintaohjelma julkaistaan, siitä tiedotetaan ja sitä ryhdytään toimeenpanemaan. Ensimmäinen ohjelman toteutumisen arviointi tehdään vuonna 2020.

Puheenjohtaja kiitti tärkeästä työstä ja totesi muun muassa, että yhteistyön ja vapaaehtoistyön korostaminen on tärkeää, samoin resurssien kohdentaminen ja priorisointi sekä Lajikeskuksen turvaaminen jatkossa.

**Keskustelu**

Käytiin lyhyt keskustelu, jossa todettiin muun muassa, että toimintaohjelma on hyvä ’hankekori’, mutta hyville ideoille tarvitaan vetureita. Monessa toimenpiteessä on useampi vastuutaho, useimmin päävastuullinen ministeriö on joko YM tai MMM.

**6. Luontotyyppien uhanalaisuusarviointi 2018** (ryhmäpäällikkö Anne Raunio, SYKE)

Suomen toinen luontotyyppien uhanalaisuusarviointi on aloitettu. (Esitys jaettu).

Vuonna 2008 luontotyyppien uhanalaisuus arvioitiin ensimmäisen kerran. Tuolloin kehitettiin oma kansallinen menetelmä, koska ei ollut olemassa kansainvälistä menetelmää. Vajaat 400 luontotyyppiä arvioitiin, joista noin puolet arviointiin uhanalaisiksi.

LuTU-asiantuntijaryhmien työ on jatkunut ensimmäisen arvioinnin jälkeen. Vuonna 2011 tehtiin toimintasuunnitelma uhanalaisten luontotyyppien tilan parantamiseksi (sisältää 50 toimenpide-ehdotusta). Toteutus sisältyy BD-toimintaohjelmaan 2013–2020.

Uusi arviointi toteutetaan, sillä edelleen tarvitaan tietoa luontotyyppien tilasta ja nyt on käytössä IUCN:n arviointimenetelmä (IUCN Red List of Ecosystems). Arvioinnissa on kahdeksan luontotyyppien pääryhmää, kuten aiemminkin. Nyt arvioidaan 425 luontotyyppiä. Jokin osa tuloksissa muuttuu myös menetelmän muuttuessa, mutta vertailtavuus pyritään säilyttämään edellisen arvioinnin kanssa. Arvioinnissa tullaan esittelemään kansallista lisätietoa IUCNn menetelmän lisäksi.

IUCN-menetelmän pääpiirteet Raunion esityksessä.

Julkaisu: Guidelines for the Application of IUCN Red List of Ecosystems Categories and Criteria.

[www.ymparisto.fi/luontotyyppienuhanalaisuus](http://www.ymparisto.fi/luontotyyppienuhanalaisuus)

Tavoite 2025 mennessä on tehdä 1. maailmanlaajuinen ekosysteemien uhanalaisuusarviointi. Suomi on uranuurtaja IUCN-menetelmän käytössä!

Arviointi organisoidaan siten, että YM rahoittaa ja SYKE koordinoi (Anne Raunio). Lisää työpanosta saadaan muista yhteistyöorganisaatioista. Työtä tekee 8 asiantuntijaryhmää, kullakin luontotyypillä on omansa. Yhteensä 110 jäsentä, noin 10–15 kussakin ryhmässä. Ryhmät ovat joustavia, eivät virallisesti asetettuja. YM on asettanut ohjausryhmän, jonka puheenjohtaja on Aulikki Alanen.

Arvioinnin aikataulu etenee siten, että 2016 tehdään luontotyyppien kuvaukset, aineiston käsittely ja suuri osa arvioinneista. vuonna 2017 saatetaan arvioinnit valmiiksi, perustellaan ja dokumentoidaan. Vuonna 2018 kootaan tulokset ja tehdään yhteenvedot sekä käsikirjoitus, taitto ja mahdollisesti painatus. Lopuksi pidetään loppuseminaari ja tiedotetaan. Asiantuntijat tekevät arviointityön ja jatkotyö tehdään YM:n johdolla laajapohjaisesti.

**Keskustelu**

Puheenjohtaja kiitti Annea esityksestä. Historiallinen tarkastelupiste vuosi 1750 hyvä, mutta toisaalta historiallinen tarkastelu ei tuo esille viimeaikaista kehitystä. Ehdotettiin, että arvioitaisiin tilanteet myös metsäkasvillisuusvyöhykkeittäin, mutta todettiin, että se olisi liian työlästä. Itämeri käsitellään yhtenä kokonaisuutena tässäkin arvioinnissa, sillä tiedot eivät riitä alueelliseen jakoon. Manner-Suomi jaetaan kahtia, kuten vuoden 2008 arvioinnissa. Tarkempi aluejako oli toiveissa, mutta se todettiin todella työlääksi. Jos tietoa on alueellisista eroavuuksista, se kerrotaan tekstissä.

Todettiin, että Suomi on kansainvälisestä huippua luontotyyppien uhanalaisuuden arvioinnissa. Kansainvälisissä kokouksissa puhutaan vain lajien uhanalaisuusarvioinneista, ei vielä lainkaan luontotyyppien. IUCN-menetelmää on käyttänyt vain jokin Väli-Amerikan valtio ja Norja harkitsee.

Tulosten viestinnästä todettiin, että on tärkeä katsoa tuloksia kokonaisuutena, eli on tarpeen viestiä tuloksista useamman kuin yhden luvun kautta.

Anne kannustaa kuvailemaan huonosti edustettuja luontotyyppejä ja antamaan tietoa työryhmälle. Työ on tarkoitus tehdä avoimesti ja julkisesti ja sitä tullaan mielellään esittelemään eri tilaisuuksiin.

**7. Kuulumiset kansainvälisistä kokouksista; SBI-1 ja SBSSTA-20** (Ilkka Heikkinen & Laura Niskanen, YM)

Laura Niskanen (Marina von Weissenbergin vuorotteluvapaan sijainen) ja Ilkka Heikkinen kertoivat juuri Montrealissa pidettyjen biodiversiteettisopimuksen kokousten SBI-1 ja SBSSTA-20 asioista. Biodiversiteettisopimuksen (CBD) toimeenpanokokous SBI-1 (Subsidiary Body on Implementation) kokoontui ensimmäistä kertaa 2.–6.5.2016 ja tieteellis-tekninen kokous SBSTTA-20 kokoontui 25.–30.4.2016. Molemmissa kokouksissa valtiot korostivat biodiversiteetin suojelun ja kestävän käytön valtavirtaistamisen tärkeyttä eri toiminta-aloilla, kuten maa-, metsä- ja kalataloudessa ja matkailussa sekä esim. yksityisen sektorin mukaan tuomista keskeisenä toimijana pidettiin tärkeänä valtavirtaistamisen edistämiseksi. Kahden kokouksen tuloksena laadittiin yhteensä 90 kpl suosituksia osapuolikokoukselle koskien biodiversiteetin valtavirtaistamista. Suomella oli molemmissa kokouksissa näkyvä rooli.

SBI-1 on byrokraattinen ryhmä, jossa keskustelu on valtioiden välistä. SBI korvaa aiemmin toimineen Working Group on Implementation -ryhmän. Toimeenpanokokouksessa käsiteltiin mm. sopimuksen ja sen pöytäkirjojen (Cartagena ja Nagoya) toimeenpanon edistymistä, sen voimavaroja (resurssimobilisaatio ja rahoitusmekanismi), biodiversiteettisopimusten välisen toimeenpanon ja yhteistyön vahvistamista (synergiat), kansallista raportointia, kokouksen toimintatapaa/mallia (modus operandi). Keskusteluissa korostettiin, että biodiversiteettiä koskevan tiedon ja tietoisuuden sekä kykyjen kehittämistarve (capacity building) on valtava erityisesti kehittyvissä maissa. Montrealissa voitiin todeta, että biodiversiteettisopimusten välisten synergioiden edistäminen etenee nyt hyvässä hengessä ja Suomen tukea synergiaprosessille kiitettiin kokouksessa. Kokouksen henki oli yleisesti hyvä ja rakentava, ja yhteisymmärrys yhteisistä tavoitteista on laaja, mutta toisaalta myös haasteet ovat valtavia.

SBSSTA:n tieteellis-teknisten kokousten tavoitteena on edistää luonnon monimuotoisuustyötä tukevan tiedon kokoamista. SBSSTAn teemoja olivat valtavirtaistamisen lisäksi mm. Aichi-tavoitteiden saavuttaminen, ennallistaminen, merten monimuotoisuus, ilmastonmuutoksen hillintä, synteettinen biologia, vieraslajit, pölytys, raportointi ja indikaattorit, sekä biodiversiteetin kestävä käyttö. Ennallistamista koskien kokous suosittaa osapuolikokousta hyväksymään lyhyen tähtäimen toimenpideohjelman elinympäristöjen ennallistamisesta joustavana viitekehyksenä, joka voidaan sopeuttaa kansallisiin olosuhteisiin ja lainsäädäntöön. Synteettinen biologia keskustelutti. Vieraslajiasiat ovat edenneet. IPBES-paneelin arviointi pölyttäjistä ja ruoantuotannosta tuotiin keskusteluun ja hyväksyttiin sen johtopäätökset. Biodiversiteetin kestävään käyttöön liittyvät Suomen tärkeimmät sanomat otettiin mukaan.

CBD:n pääsihteeri Braulio Dias oli kutsunut professori Janne Kotiahon esittelemään ELITE-työryhmän (Elinympäristöjen tilan edistäminen Suomessa) kehittämiä menetelmiä oheistilaisuuteen, jossa keskusteltiin heikentyneiden ekosysteemien ennallistamisen maailmanlaajuisen, vähintään 15 prosentin tavoitteen saavuttamisesta. Myös vedenalaisen meriluonnon monimuotoisuuden inventointiohjelma VELMU sai kansainvälistä näkyvyyttä, kun Metsähallituksen meriasiantuntija Jan Ekebom esitteli ohjelmaa kokousta ennen järjestetyssä merten ja rannikon monimuotoisuuden seurantaa käsitelleessä työpajassa.

Kokoukset järjestettiin osana valmistautumista sopimuksen seuraavaan osapuolikokoukseen (COP-13), joka järjestetään Cancunissa Meksikossa 4.–17.12.2016. Korkean tason osuuden (2.–3.12.2016) jälkeen käynnistyy COP-13 virkamiestason kokous (4.–18.12.2016). Korkeantason osuuden pääteema on biodiversiteetin valtavirtaistaminen ja integroiminen sektoripolitiikkoihin (erityisesti maatalous, kalatalous, metsätalous ja matkailu). Meksiko kutsuu näiden sektoreiden ministereitä ja asiantuntijoita korkean tason osuuteen. Korkean tason osuuden kanssa samanaikaisesti järjestetään 6. Business and Biodiversity -foorumi, johon kutsutaan yritysten toimitusjohtajia. Lisäksi osapuolikokousta ennen järjestetään kansalaisyhteiskunnan ja nuorison foorumi.

Kokouksiin osallistuneet totesivat, että olisi hyvä, että paikalla COP-kokouksissa olisi neuvottelijajoukko ja ajan tasalla oleva taustajoukko verkostoksi. KV-BD-alatyöryhmässäon pääasiallinen ryhmä COP-13-kokoukseen valmistautumiseen

Todettiin, että meillä on strategioita ja toimintaohjelmia, jotka voitaisiin viedä matriisiin siten kuinka ne suhtautuvat SDG-tavoitteisiin.

**8. Muut asiat**

Esille ei tullut muita asioita.

**9. Seuraavat kokoukset**

Torstai 16.6.2016 kello 9–11, YM kokoushuone Pankkisali

Tiistai 23.8.2016 kello 9–11, YM kokoushuone Pankkisali

Tiistai 20.9.2016 kello 9–11, YM kokoushuone Pankkisali

Keskiviikko 26.10.2016 kello 9–11, YM kokoushuone Pankkisali

Tiistai 22.11.2016 kello 9–11, YM kokoushuone Pankkisali

Mikäli kokousaika ei sovi, jäseniä pyydetään järjestämään varahenkilö paikalle.

**10. Kokouksen päättäminen**

Kokouksen puheenjohtaja Timo Tanninen päätti kokouksen kello 10.54.

Puheenjohtaja Timo Tanninen

Sihteeri Marja Pylvänäinen

**Jakelu:** Työryhmän puheenjohtaja, varapuheenjohtaja, jäsenet, sihteerit ja pysyvät asiantuntijat.